Filmes da República Checa propostos ó Óscar ó mellor filme internacional

A República Checa presentou filmes para o Óscar ó mellor filme internacional dende o ano 1994 (após a ruptura de Checoslovaquia en xaneiro de 1993). Porén, Checoslovaquia presentou filmes checos antes da súa separación. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. O galardón foi creado para a 28ª edición dos premios, sucedendo os premios honoríficos non competitivos que se presentaron entre 1947 e 1955 en recoñecemento dos mellores filmes en lingua estranxeira estreados nos Estados Unidos.

Até o ano 2024, tres filmes checos foron nomeados ó Óscar ó mellor filme internacional, e un deles, Kolja de Jan Svěrák, acadou finalmente o premio. Outro filme de Svěrák, Tmavomodrý svět, foi presentado na categoría na 74ª edición dos premios, mais finalmente non foi nomeado. Os outros dous directores checos cuxos filmes foron nomeados son Jan Hřebejk e Ondřej Trojan. Musíme si pomáhat de Hřebejk foi nomeado na 73ª edición dos premios, mais a súa proposta para a 77ª edición, Horem pádem, non o conseguiu. Želary de Trojan foi nomeado na 76ª edición dos Óscar.

Antes de converterse nun estado separado en 1993, a República Checa formaba parte de Checoslovaquia, que presentou vinte e tres filmes para a consideración da Academia entre 1964 e 1991. Tódolos filmes escollidos durante esa época contaban cun significativo número de actores, directores e equipo checos e varios deles acadaron o premio da Academia como Ostře sledované vlaky en 1967 e Obchod na korze, unha produción en lingua eslovaca de 1965.

 Propostas 
A Academia das Artes e das Ciencias Cinematográficas convidou as industrias cinematográficas de varios países a presentar os seus mellores filmes para o Óscar ó mellor filme en lingua non inglesa dende o ano 1956. O Comité desta categoría supervisa todo o proceso e revisa tódolos filmes enviados. Despois disto, realízase unha votación secreta para determinar os cinco nomeados ó premio. A continuación amósase unha lista dos filmes que presentou a República Checa para a súa valoración pola Academia co respectivo ano e cerimonia de entrega.

 Ano(Cerimonia)  Título  Director  Resultado 1994(67ª) Lekce Faust   1995(68ª) Díky za každé nové ráno   1996(69ª) Kolja   1997(70ª) Zapomenuté světlo   1998(71ª) Je třeba zabít Sekala   1999(72ª) Návrat idiota   2000(73ª) Musíme si pomáhat  2001(74ª) Tmavomodrý svět   2002(75ª) Divoké včely   2003(76ª) Želary  2004(77ª) Horem pádem   2005(78ª) Štěstí   2006(79ª) Šílení   2007(80ª) Obsluhoval jsem anglického krále   2008(81ª) Karamazovi   2009(82ª) Protektor   2010(83ª) Kawasakiho růže   2011(84ª) Alois Nebel   2012(85ª) Ve stínu   2013(86ª) Donšajni   2014(87ª) Fair Play   2015(88ª) Domácí péče   2016(89ª) Ztraceni v Mnichově   2017(90ª) Bába z ledu   2018(91ª) Všechno bude   2019(92ª) Nabarvené ptáče   2020(93ª) Šarlatán   2021(94ª) Zátopek   2022(95ª) Il Boemo   2023(96ª) Bratři   2024(97ª) Vlny  

 Notas 

 Véxase tamén 
 Outros artigos 
 Filmes de Checoslovaquia propostos ó Óscar ó mellor filme internacional

Categoría:Cinema da República Checa
Checa, República